ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 203.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.49 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1861875
சமூக நிதி மற்றும் அதிகாரமளித்தல் அமைச்சகம்
சமூக நீதி மற்றும் அதிகாரமளித்தல் துறையின் அனைத்து திட்டங்களுக்கான செயல்திட்டம் 2020-21-ஐ திரு தாவர்சந்த் கெலோட் வெளியிட்டார்
2020-21-ஆம் ஆண்டில் சமூக நீதி மற்றும் அதிகாரமளித்தல் துறையின் அனைத்து திட்டங்களுக்கான 33 செயல்திட்டங்களை அடங்கிய புத்தகம் ஒன்றை மத்திய சமூக நீதி மற்றும் அதிகாரமளித்தல் அமைச்சர் திரு தாவர்சந்த் கெலோட் 2020 செப்டம்பர் 7 அன்று வெளியிட்டார்.
மத்திய அமைச்சகம், மாநில அரசுகள் மற்றும் அரசு சாரா நிறுவனங்கள் ஆகியவற்றுக்கு வழங்கப்பட்டுள்ள இலக்குகளை எட்டுவதற்காக விரிவான செயல் திட்டம் ஒன்றை சமூக நீதி மற்றும் அதிகாரமளித்தல் துறை வெளியிடுவது இதுவே முதல் முறையாகும்.
நிகழ்ச்சியில் பேசிய கெலோட், ஒருங்கிணைந்த சமூகம் என்னும் லட்சியத்தை எட்டுவதற்காக இந்திய அரசு உறுதி பூண்டுள்ளதாகவும், கல்வி, பொருளாதாரம், சமுக வளர்ச்சி மற்றும் மறுவாழ்வு திட்டங்களின் மூலம் 2020-21-ஆம் ஆண்டில் ஏழைகளுக்கும், விளிம்பு நிலை மனிதர்களுக்கும் அதிகாரமளிக்கப்படும் என்றும் தெரிவித்தார்.
2019-20-ஆம் நிதி ஆண்டில், பல்வேறு திட்டங்களின் கீழ் செலவிடப்பட்ட தொகை ரூ 8602.53 கோடியாகவும், பயனாளிகளின் எண்ணிக்கை 2.35 கோடியாகவும் இருந்தன என்று தெரிவித்த அமைச்சர், இந்த வருடம் இவை ரூ 9933.33 கோடியாகவும் , 4.91 கோடி பயனாளிகளாகவும் நிர்ணயிக்கப்பட்டுள்ளதாகக் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1652545
(Visitor Counter : 221
இந்திய போட்டிகள் ஆணையம்
யுனைடட் ப்ரிவரீஸ் நிறுவனத்தின் கூடுதல் பங்குகளை ஹெய்னெக்கன் இன்டர்நேஷனல் பி.வி நிறுவனம் வாங்க இந்திய போட்டி ஆணையகம் ஒப்புதல்
போட்டி சட்டம் 2002 31  பிரிவின் கீழ், யுனைடட் ப்ரிவரீஸ் நிறுவனத்தின்  கூடுதல் பங்குகளை ஹெய்னெக்கன் இன்டர்நேஷனல் பி.வி நிறுவனம்  வாங்க இந்திய போட்டி ஆணையகம் நேற்று ஒப்புதல் அளித்தது.
இந்த முன்மொழியப்பட்டுள்ள பரிவர்த்தனை, எச்ஐபிவி நிறுவனம், யுபிஎல் நிறுவனத்தில் அதிகபட்சம், 16.40 சதவீதம் கூடுதல் பங்குகளை வாங்குவது தொடர்பானது.
இது குறித்த சிசிஐ-யின் விரிவான உத்தரவு இனிமேல் வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729307
மத்திய அமைச்சரவை
கணினிசார் பாதுகாப்பு தொடர்பாக இந்தியாவுக்கும் பின்லாந்துக்கும் இடையில் புரிந்துணர்வு ஒப்பந்தம் கையெழுத்திடுவதற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், கணினிசார் பாதுகாப்பு தொடர்பாக இந்தியாவுக்கும் பின்லாந்துக்கும் இடையில் ஒத்துழைப்பு பற்றிய புரிந்துணர்வு ஒப்பந்தம் குறித்து விளக்கம் அளிக்கப்பட்டது.
பாதுகாப்பு தொடர்பான நிகழ்வுகள் குறித்து அறிவுப் பரிமாற்றம், கண்டறிதல், தீர்வு காணுதல் மற்றும் தடுப்பதில் ஏற்பட்ட அனுபவங்களைப் பகிர்ந்து கொள்வதில் இரு நாடுகளுக்கும் இடையில் ஒத்துழைப்பை மேம்படுத்துவதை நோக்கமாகக் கொண்டு இந்தப் புரிந்துணர்வு ஒப்பந்தம் உருவாக்கப் பட்டுள்ளது.
இந்தப் புரிந்துணர்வு ஒப்பந்தம் ஜனவரி 2019ல் கையெழுத்திடப்பட்டது.
நிதி அமைச்சகம்
ஆந்திராவில் சாலை மேம்பாடு: 646 மில்லியன் டாலர் ஒப்பந்தத்தில் இந்தியா, புதிய வளர்ச்சி வங்கி கையெழுத்து
இந்திய அரசு, ஆந்திரப் பிரதேச அரசு, புதிய வளர்ச்சி வங்கி ஆகியவை இணைந்து 323 மில்லியன் அமெரிக்க டாலர் மதிப்பிலான இரண்டு கடன் ஒப்பந்தங்களில் இன்று கையெழுத்திட்டன.
முதல் திட்டமான ஆந்திரப் பிரதேச சாலைகள் மற்றும் பாலங்கள் மறுகட்டமைப்பு திட்டத்தின் மூலம் 1,600 கி.மீ நீளமுள்ள மாநில நெடுஞ்சாலைகள் இருவழிப் பாதைகளாக மேம்படுத்தப்பட்டு, மாநில நெடுஞ்சாலைகளில் இருக்கும் பாலங்கள் சீரமைக்கப்படும்.
இரண்டாம் திட்டமான ஆந்திரப் பிரதேச மண்டல இணைப்பு மற்றும் ஊரக இணைப்பு மேம்பாட்டு திட்டத்தின் கீழ் 1,400 கி.மீ நீளமுள்ள மாவட்ட சாலைகள் இருவழிப் பாதைகளாக மேம்படுத்தப்பட்டு, மாவட்ட சாலைகளில் இருக்கும் பாலங்கள் சீரமைக்கப்படும். சாலைகள் மற்றும் கட்டிடங்கள் துறையின் மூலம் ஆந்திர அரசு இத்திட்டத்தை செயல்படுத்தும்.
சமூகப் பொருளாதார மையங்களுக்கான போக்குவரத்து மற்றும் இணைப்பை இந்த இரு திட்டங்களும் மேம்படுத்தி, போக்குவரத்து திறனை அதிகரித்து, சாலைப் பாதுகாப்பு, பயணத்தின் தரம் ஆகியவற்றை உயர்த்தி, அனைத்து பருவகாலங்களின் போதும் பயனர்கள் சாலைகளை உபயோகிப்பதை உறுதி செய்யும். இத்திட்டங்களின் மூலம் சாலைகளின் தினசரி போக்குவரத்து திறன் 15,000 கார்கள் என உயர்ந்து, அடுத்த 20 வருடங்களில் எதிர்பார்க்கப்படும் போக்குவரத்து வளர்ச்சியை சமாளிக்கும்.
இந்திய அரசின் சார்பில் நிதி அமைச்சகத்தின் பொருளாதார விவகாரங்கள் துறை இணைச் செயலாளர் திரு பல்தேவ் புருஷார்த்தா, ஆந்திராவின் சார்பில் போக்குவரத்து, சாலைகள் மற்றும் கட்டிடங்கள் துறையின் முதன்மை செயலாளர் திரு எம் டி கிருஷ்ண பாபு, புதிய வளர்ச்சி வங்கியின் சார்பில் அதன் துணைத் தலைவர் மற்றும் தலைமை செயல்பாடுகள் அலுவலர் திரு சியான் ஜு ஆகியோர் இந்த ஒப்பந்தத்தில் கையெழுத்திட்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686551
பெண்கள் மற்றும் குழந்தை நலன் அமைச்சகம்
பெண்களை இழிவாகக் காட்டுவதைத் தடுக்கும் சட்டத்தில்  மேலும் திருத்தங்கள்
மகளிரை இழிவாகச் சித்திரிப்பதற்குத் தடைவிதிக்கும் சட்டத்தில்  திருத்தத்தை மத்திய மகளிர் மற்றும் குழந்தைகள் மேம்பாட்டு அமைச்சகம் கொண்டு வர உத்தேசித்துள்ளது. நாடாளுமன்ற நிலைக்குழுவின் கருத்துரைகல், தேசிய மகளிர் ஆணையத்தின் பரிந்துரைகள், ஆர்வலர்களின் யோசனைகள் ஆகியவற்றுடன் சமூக வலைதளம் உள்ளிட்ட பல்வேறு புதிய தொழில்நுட்ப வளர்ச்சியைக் கருத்தில் கொண்டு அடிப்படையில் இந்தத் திருத்தங்கள் கொண்டு வரப்படுகின்றன.
மகளிர் இழிவுத் தடைச் சட்டத்தைத் திருத்தும் வகையில் கொண்டுவரப்படும் புதிய சட்ட முன்வடிவில் இடம்பெறும் அம்சங்கள்:
- விளம்பரம் என்ற சொல்லுடன் டிஜிட்டல் வடிவம் அல்லது மின்னணு வடிவிலான விளம்பரங்கள் வாயிலாகவோ குறுஞ்செய்தி, இதர மின்னணு வழித் தகவல் பரிமாற்றங்கள் ஆகியவையும் சேர்க்கப்படுகின்றன.
- விநியோக வரையறை என்பதில் வெளியீடுகள், உரிமம், கணிப்பொறி அல்லது இதர தகவல் சாதனம் மூலம் ஆதாரங்களைப் பதிவேற்றம் செய்தல் ஆகியவை சேர்க்கப்படுகின்றன.
- வெளியீடு என்பதை விளக்குவதற்கான பகுதி சேர்க்கப்படுதல்
- சட்டத்தின் நான்காவது பிரிவு திருத்தப்படுகிறது. அதன்படி, எந்த ஒருவரும் ஏதாவது ஒரு முறையில் பெண்களை இழிவாகச் சித்திரிக்கும் அம்சங்கள் கொண்டு எதையும் வெளியிடவோ, விநியோகிக்கவோ, வெளியிட வழி செய்யவோ வேறு ஏதாவது வழியிலோ வெளியிடத் தடை விதிக்கப்படுகிறது.
- மீறுவோர் மீது தகவல் தொழில்நுட்பச் சட்டத்தின்  விதிக்கப்படும் அபராதத்தைப் போன்ற அபராதம் விதிக்கப்படும்.
- தேசிய மகளிர் ஆணையத்தின்  கீழ் மகளிர் ஆணையத்தின் உறுப்பினர் செயலரின் தலைமையில் மத்திய ஆணையகம் ஒன்றை உருவாக்குதல். அதில் இந்திய விளம்பர தரநிர்ணயக் குழு , இந்திய பிரஸ் கவுன்சில் , தகவல் ஒலிபரப்பு அமைச்சகம் ஆகியவற்றின் பிரதிநிதிகளுடன், மகளிர் பிரச்சினைகளில் ஈடுபட்டுவரும் முக்கியமானவர்களில் ஒருவர் ஆகியோர் பிரதிநிதிகளாக இந்த ஆணையகத்தில் இடம்பெறுவர்.
- மகளிரை இழிவுபடுத்தும் விளம்பரங்கள், நிகழ்ச்சிகள் தொடர்பான புகார்கள், குறைகளைப் பெற்று ஆராயும்.
-
- விளம்பரங்கள், வெளியீடுகள், எழுத்துகள், ஓவியங்கள், படங்கள் அல்லது வேறு ஏதாவது ஒரு வகையில் பெண்களை இழிவாகச் சித்திரிப்பதைத் தடுக்கும் வகையில், மத்திய அரசு 1986ம் ஆண்டு மகளிர் இழிவுபடுத்தும் தடுப்புச் சட்டத்தை  மத்திய அரசு 1986ம் ஆண்டு கொண்டுவந்து நிறைவேற்றியது. இந்நிலையில், தொழில்நுட்ப வளர்ச்சி காரணமாக இணையதளம், பல்லூடக தகவல் பரிமாற்றம், கேபிள் டி.வி. போன்ற புதிய தகவல் தொழில்நுட்பங்கள் மூலமும் ஸ்கைப், வைபர், வாட்ஸ்அப், சாட் ஆன், ஸ்னாப்சாட், இன்ஸ்டகிராம் போன்ற செயலிகள் மூலமும் பரிமாறிக் கொள்ளப்படுகின்றன.
- இத்தொழில்நுட்ப முன்னேற்றங்களையும் கருத்தில் கொண்டு, சட்டத்தை அதற்கேற்ப விரிவுபடுத்தி, சட்டத்தை வலுப்படுத்துவது குறித்தும் அதன் மூலம் பெண்களின் நலனைப் பாதுகாப்பது குறித்தும் தீவிரமாக ஆலோசித்து முடிவெடுக்கப்பட்டது. அதன் விளைவாக, பெண்களை இழிவுபடுத்த தடைச் சட்டம்  2012ம் ஆண்டு மாநிலங்களவையில் 2012ம் ஆண்டு டிசம்பரில் அறிமுகப்படுத்தப்பட்டது. அந்த மசோதா நாடாளுமன்ற நிலைக்குழுவுடன் சம்பந்தப்பட்ட துறையின் பரிசீலனைக்காகவும் அனுப்பப்பட்டது.
பிரதமர் அலுவலகம்
இந்திய பிரதமருக்கும் அபுதாபியின் இளவரசருக்கும் இடையிலான தொலைபேசி உரையாடல்
பிரதமர் திரு நரேந்திர மோடி இன்று அபுதாபியின் இளவரசரான ஷேக் முகமது பின் சயீத் அல் நஹ்யானுடன் தொலைபேசியில் உரையாடினார்.
இரு தலைவர்களும் கொரானா வைரஸ்  தொற்றுநோய் அந்தந்த நாடுகளில் ஏற்படுத்தியிருக்கும் தாக்கம் குறித்தும் அதற்கு அவர்களின் அரசாங்கங்கள் மேற்கொண்டுள்ள நடவடிக்கைகள் குறித்த தகவல்களையும் கருத்துக்களையும் பரிமாறிக் கொண்டனர். மேலும், வைரஸ் பரவுவதைக் கட்டுப்படுத்துவதில், அடுத்த சில வாரங்கள் முக்கியமானதாக இருக்கும் என்றும் அதற்கு அனைத்து நாடுகளின் ஒருங்கிணைந்த ஆக்கப்பூர்வமான செயல் முயற்சிகள் தேவை என்றும் ஒப்புக் கொண்டனர். இந்த சூழலில், கொரானா வைரஸ் தொற்றுநோய் பற்றி விவாதிக்க, ஜி 20 தலைவர்களிடையே இணைய மாநாடு ஏற்பாடு செய்ததை அவர்கள் பாராட்டினர்.
இரு தலைவர்களும், இருதரப்பு உறவும் வளமோடும், வலிமையோடும் இணைந்திருக்க வேண்டிய முக்கியத்துவத்தை வலியுறுத்தினர். தற்போதைய சூழ்நிலையில் இரு நாட்டு அதிகாரிகளிடையே வழக்கமான ஆலோசனைகளைப் பரிமாறிக் கொள்ள அவர்கள் ஒப்புக்கொண்டனர். குறிப்பாக ஏற்றுமதியும், வர்த்தகமும் தொடர்ந்து நடைபெறுவதை உறுதி செய்தனர்.
ஐக்கிய அரபு எமிரேட்ஸ் நாட்டின் இளவரசர், அந்நாட்டின் பொருளாதாரத்தில் பெரும் பங்காற்றிய இருபது லட்சத்துக்கும் அதிகமான இந்தியர்களின் நலத்திற்கு பாதுகாப்பு அளிக்கப்படும் என்று பிரதமரிடம் உறுதியளித்தார். தற்போதைய சூழ்நிலையில் வெளிநாட்டில் வாழும் இந்தியர்களின் உடல்நலம் மற்றும் பாதுகாப்பு குறித்து தனிப்பட்ட கவனம் செலுத்தியதற்காக பிரதமர், இளவரசருக்கு நன்றி தெரிவித்தார்.
இளவரசர் மற்றும் ஒட்டுமொத்த அரச குடும்பத்தினருக்கும், அனைத்து அரபு எமிரேட் குடிமக்களும் நல்ல ஆரோக்கியத்துடன் இருக்க பிரதமர் தனது வாழ்த்துக்களைத் தெரிவித்தார். பிரதமரின் வாழ்த்துகளை ஏற்றுக்கொண்ட இளவரசர், தனது வாழ்த்துகளையும் பரிமாறிக்கொண்டார்.
(
சுகாதாரம் மற்றும் குடும்ப நலத்துறை அமைச்சகம்
கோவிட் -19 அண்மை நிலவரம்
கோவிட் -19 பரிசோதனைகள், நாளொன்றுக்கு 2 லட்சம்
உச்சவரம்பைத் தாண்டியது.
கோவிட் -19 ஆய்வகத் திறன் 1000 -த்தை தொட்டது
நாடு முழுவதும் ஏற்படுத்தப்பட்டுள்ள பரிசோதனை வசதிகளில் குறிப்பிடத்தக்க ஏற்றமாக நாளொன்றுக்கு 2 லட்சத்திற்கும் மேற்பட்ட மாதிரிகள் கடந்த 24 மணி நேரத்தில் பரிசோதனை செய்யப்பட்டிருப்பது, இதுவரை இல்லாத அளவில் உயர்ந்த எண்ணிக்கையாகும்.
நேற்று பரிசோதனை செய்யப்பட்ட 2,15,195 மாதிரிகளையும் சேர்த்து, இதுவரை சோதனை செய்யப்பட்ட மாதிரிகளின் மொத்த எண்ணிக்கை 73,52,911 ஆகும். அரசு ஆய்வகங்களில், 1,71,587 மாதிரிகளும், தனியார் ஆய்வகங்களில், 43,608 மாதிரிகளும் பரிசோதிக்கப்பட்டன. இந்த அளவுடன் தனியார் ஆய்வகங்களில் பரிசோதிக்கப்படும் மாதிரிகளின் எண்ணிக்கை நாள் ஒன்றுக்கு உயர்ந்த அளவை எட்டியுள்ளது.
கோவிட்-19 வைரஸ் தொற்றைக் கண்டறியும் ஆய்வகங்களின் எண்ணிக்கை ஒட்டுமொத்தமாக எப்போதும் அதிகரித்து வருவதற்கு சான்றாக நாடெங்கும், இந்தியா தற்போது 1000 ஆய்வகங்களைக் கொண்டுள்ளது. இதில் அரசு துறையில் 730-ம் மற்றும் தனியார் துறையில் 270 ஆய்வகங்களும் அடங்கும் .
பிரிவு வாரியாக அதன் விவரம் கீழே:
- நிகழ்நேர ஆர்டி பி.சி.ஆர் அடிப்படையிலான பரிசோதனை ஆய்வகங்கள்: 557 .
- ட்ரூநாட் அடிப்படையிலான பரிசோதனை ஆய்வகங்கள் : 363 .
- சிபஎன்ஏஏடி அடிப்படையிலான பரிசோதனை ஆய்வகங்கள் : 80 .
குணமடைந்து வரும் கோவிட்-19 வைரஸ் தொற்று நோயாளிகளின் எண்ணிக்கையும் தினமும் அதிக அளவில் உயர்ந்து வருகிறது. கடந்த 24 மணி நேரத்தில், மொத்தம் 10,495 கோவிட்-19 நோயாளிகள் குணமடைந்துள்ளனர். ஒட்டு மொத்தமாக 2,58,684 நோயாளிகள் குனப்படுத்தப்பட்டுள்ளனர். கோவிட்-19 நோயாளிகளில் மீட்பு விகிதம் 56.71% ஆகும்.
தற்போது, மிகவும் பாதிக்கப்பட்டவர்கள் 1,83,022 பேர் உள்ளதால் அவர்கள் அனைவரும் தீவிர மருத்துவக் கண்காணிப்பில் உள்ளனர்.
(
பிரதமர் அலுவலகம்
உகாதி பண்டிகைக்கு பிரதமர் நாட்டு மக்களுக்கு வாழ்த்து
பிரதமர் திரு.நரேந்திர மோடி, உகாதி பண்டிகையை முன்னிட்டு நாட்டு மக்களுக்கு வாழ்த்துகளைத் தெரிவித்துள்ளார்.
திரு.மோடி சுட்டுரை வாயிலாக வெளியிட்டுள்ள செய்தியில், “அனைவருக்கும் உகாதி திருநாள் நல்வாழ்த்துகளைத் தெரிவித்துக் கொள்கிறேன். இந்தத் திருநாள் நம்பிக்கையையும், புதிய தொடக்கத்தையும் குறிக்கிறது. ஒவ்வொருவரின் வாழ்க்கையிலும் அளவற்ற மகிழ்ச்சியையும், வளத்தையும் உகாதி திருநாள் கொண்டு வரட்டும்” என்று கூறியுள்ளார்.
அறிவியல் மற்றும் தொழில்நுட்பத்துறை
நானோ மருத்துவம்: மனித ஆரோக்கியத்திற்கான உயிர் மூலக்கூறுகள்  சிறிய மூலக்கூறுகள், பெரிய வாய்ப்புகள் !!
‘‘நானோ மருத்துவம்: மனித ஆரோக்கியத்திற்கான உயிர் மூலக்கூறுகள்  சிறிய மூலக்கூறுகள், பெரிய வாய்ப்புகள்’’ என்ற தலைப்பிலான சர்வதேச இணைய கருத்தரங்கை தில்லி பல்கலைக்கழகத்தி்ன கிராரி மல் கல்லூரி நடத்தியது. உயிரி தொழில்நுட்பத்துறையின் நட்சத்திர கல்லூரி திட்டத்தின் கீழ் தாவரவியல் மற்றும் விலங்கியல் துறைகளும் இணைந்து இந்த கருத்தரங்கை நடத்தின.
‘‘நானோ மருத்துவமாக கதிரியக்க சிகிச்சை மற்றும் கதிரியக்க பரிசோதனை’’ பற்றி பேராசிரியர் சுனில் கிருஷ்ணா பேசினார். கணையம் மற்றும் ஈரல் கட்டிகளுக்கு திறம்பட சிகிச்சையளிப்பதற்காக ஒருங்கிணைந்த தங்க நானோ துகள்கள் மற்றும் கதிர்வீச்சு சிகிச்சையின் பங்கை அவர் விளக்கினார்.
இந்த கருத்தரங்கம் ஆராய்ச்சி மாணவர்கள் மற்றும் நிபுணர்கள் இடையே, தற்போதைய மற்றும் புதிய பணிகள் குறித்த கலந்துரையாடலை ஊக்குவித்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1761126
-----
(Visitor Counter : 145
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நகர்ப்புறத் திட்டம் மற்றும் ஆளுகைத் தளத்தில் பணி புரிய இளைஞர்களுக்கு வாய்ப்பு அளிப்பதற்காக இந்தியப் பொலிவுறு நகரங்கள் உதவித்தொகை மற்றும் உள்ளகப் பயிற்சித் திட்டம் தொடங்கப்படுகிறது
இந்தியப் பொலிவுறு நகரங்கள் உதவித்தொகை மற்றும் உள்ளகப் பயிற்சித் திட்டமானது, நகர்ப்புறத் திட்டம் மற்றும் ஆளுகைத் தள அம்சங்களின் அனுபவத்தை உணரும் ஒரு வாய்ப்பினை இளைஞர்களுக்கு அளிக்கும் என மத்திய வீட்டுவசதி மற்றும் நகர்ப்புற விவகாரத் துறை இணையமைச்சர்  கூறியுள்ளார். பொலிவுறு நகரங்கள் டிஜிட்டல் முறையில் பணம் செலுத்தும் விருது தொடங்கப்படுவதை அறிவிக்கையில், திரு. பூரி ‘டிஜிட்டல் இந்தியா’ மற்றும் டிஜிட்டல் முறையில் பணம் செலுத்துவதை ஊக்குவிப்பதன் மூலம் இந்தியாவின் நகர்ப்புற மக்களின் வாழ்வை எளிதாக்குவது மற்றும் புதுமையான டிஜிட்டல் முறையில் பணம் செலுத்தும் முன்முயற்சியைப் பொலிவுறு நகரங்கள் கடைப்பிடிப்பதை ஊக்குவிக்க அரசு உத்தேசித்துள்ளது என்று தெரிவித்தார். புத்துயிர் மற்றும் நகர்ப்புற உருமாற்றத்திற்கான அடல் செயல்திட்டத்தின்  கீழ் பல முன்முயற்சிகளையும் பொலிவுறு நகரங்கள் செயல்திட்டத்தையும் திரு. பூரி தொடங்கிவைத்தார். இந்தியப் பொலிவுறு நகரங்கள் உதவித்தொகைத் திட்டம், இந்தியப் பொலிவுறு நகரங்கள் உள்ளகப் பயிற்சித் திட்டம் மற்றும் பொலிவுறு நகரங்கள் டிஜிட்டல் முறை பணம் செலுத்து முறை விருது 2018 மற்றும் முன்னோட்ட அடிப்படையில் 25 நகரங்களில் நடைமுறைப்படுத்தப்படவுள்ள. உள்ளூர் பகுதி திட்டம் / நகர்ப்புறத் திட்டம் ஆகிய திட்டங்கள் இதில் அடங்கும் என்றார். இந்த நிகழ்வின்போது மத்திய வீட்டுவசதி மற்றும் நகர்ப்புற விவகாரத் துறைச் செயலாளர் திரு. துர்கா சங்கர் மிஸ்ரா மற்றும் மூத்த அதிகாரிகள் உடன் இருந்தனர்.
(Visitor Counter : 141
ரெயில்வே அமைச்சகம்
ரயில் நிலையங்களை நவீனமயமாக்கல்
நாடாளுமன்றத்தின் மாநிலங்களவையில் எழுப்பப்பட்ட கேள்விகளுக்கு எழுத்துப்பூர்வமாக பதிலளித்த மத்திய ரயில்வே, வர்த்தகம் & தொழில்கள் மற்றும் நுகர்வோர் விவகாரங்கள், உணவு மற்றும் பொது விநியோக அமைச்சர் திரு. பியுஷ் கோயல், கீழ்காணும் தகவல்களை அளித்தார்.
மேற்கு மத்திய ரயில்வேயின் கீழ் வரும் ஹபிப்கஞ்ச் ரயில் நிலையம் மற்றும் மேற்கு ரயில்வேயின் கீழ் வரும் காந்திநகர் ரயில் நிலையம் ஆகியவற்றின் மறுசீரமைப்பு பணிகள் நிறைவடையவுள்ளன.
வடக்கு ரயில்வேயின் கீழ் வரும் கோமதி நகர் ரயில் நிலையம் மற்றும் அயோத்தி ரயில் நிலையத்தின் மறுசீரமைப்பு பணிகள் நடைபெற்று வருகின்றன. நிலைய மறுசீரமைப்பு பணிகள் பெரும்பாலும் பொது, தனியார் கூட்டுமுறையில் செய்யப்படுகின்றன.
விவசாயிகளின் விளைபொருட்களை பல்வேறு இடங்களுக்கு கொண்டு செல்வதற்கான கிசான் ரயில் திட்டத்தின் கிழ் 24 வழித்தடங்களில் இது வரை ரயில்கள் இயக்கப்பட்டுள்ளன.
கிசான் ரயில் சேவை தொடங்கப்பட்ட 2020 ஆகஸ்ட் 7 முதல் 2021 பிப்ரவரி 5 வரை, 208 ரயில் சேவைகள் செயல்படுத்தப்பட்டு, சுமார் 68,000 டன்கள் எடையிலான அழுக்ககூடிய பொருட்கள்  பல்வேறு இடங்களுக்கு கொண்டு செல்லப்பட்டுள்ளன.
கொவிட் ஊரடங்கின் காரணமாக 2020 மார்ச் 23 அன்று ரயில் சேவைகள் ரத்து செய்யப்பட்டதில் இருந்து, ஒரு நாளைக்கு சுமார் 3635 பயணிகள் ரயில் சேவைகளையும், 5881 புறநகர் ரயில் சேவைகளையும் இந்திய ரயில்வே இயக்கி வந்தது.
2015-16-ல் 675.61 மில்லியன் ஆக இருந்த இந்திய அளவிலான மாதாந்திர சராசரி பயணிகள் பதிவு எண்ணிக்கை, 2019-20-ஆம் ஆண்டில் 673.81 ஆக இருந்தது.
தெற்கு ரயில்வேயை பொருத்தவரை, 2015-16-இல் 66.55 மில்லியன் ஆக இருந்த இந்திய அளவிலான மாதாந்திர சராசரி பயணிகள் பதிவு எண்ணிக்கை, 2019-20-ஆம் ஆண்டில் 66.67 ஆக இருந்தது.
கொவிட் கட்டுப்பாடுகள் தற்போது தளர்த்தப்பட்டுள்ள நிலையில், ஒரு நாளைக்கு சுமார் 206 பயணிகள் ரயில் சேவைகளையும், 5350 புறநகர் ரயில் சேவைகளையும் இந்திய ரயில்வே இயக்கி வருகிறது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 112.97 கோடி தடுப்பூசி டோஸ்கள் செலுத்தியுள்ளது. .
இந்தியாவில் கொவிட் சிகிச்சை பெறுபவர்களின் எண்ணிக்கை 1,30,793; இது 525 நாட்களில் மிகவும் குறைந்த அளவு.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.38 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.27 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 11,971 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,38,61,756 என அதிகரித்துள்ளது.
கடந்த 24 மணி நேரத்தில் 8,865 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.80, இது கடந்த 43 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.97 ஆகும். இது கடந்த 53 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 62.57 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1772179
குடியரசுத் தலைவர் செயலகம்
தமாண்டோ, தசாபாத்தியாவில் பிரஜாபிதா பிரம்மா குமாரிகள் ஈஸ்வரிய விஷ்வ வித்யாலயாவின் "தெய்வீக ஒளி இல்லத்திற்கு" குடியரசுத் தலைவர் அடிக்கல் நாட்டினார்
குடியரசுத் தலைவர் திருமதி திரௌபதி முர்மு இன்று  தமாண்டோவின் தசாபாத்தியாவில் உள்ள பிரஜாபிதா பிரம்மா குமாரிகள் ஈஸ்வரிய விஷ்வ வித்யாலயாவின் "தெய்வீக ஒளி மாளிகைக்கு" அடிக்கல் நாட்டினார். கருத்தரங்குகள் மற்றும் மாநாடுகளை நடத்துவதற்கான "நேர்மறையான மாற்றத்தின் ஆண்டு" என்ற கருப்பொருளை வெளியிட்டார்.
இந்நிகழ்வில் உரையாற்றிய குடியரசு தலைவர் , பிரஜாபிதா பிரம்மா குமாரிகள் ஈஸ்வரிய விஷ்வ வித்தியாலயம் என்பது வெறுமனே ஒரு அமைப்பு மட்டுமல்ல, பெண்களால் நடத்தப்படும் ஒரு சமூக மற்றும் ஆன்மீக பிரச்சாரமாகும் என்றுகூறினார்.
பௌதிக மற்றும் ஆன்மீக வளர்ச்சி இரண்டும் மனிதகுலத்திற்கு அவசியம் என்று குடியரசு தலைவர் கூறினார். தொழில்நுட்பம் மாற்றத்தின் உந்துசக்தி என்றும், அந்த மாற்றம் தவிர்க்க முடியாதது மட்டுமல்லாமல் வளர்ச்சிக்கு அவசியமானது என்றும் அவர் கூறினார். பொருள் முதல்வாத மாற்றங்கள் நமக்கு மகிழ்ச்சியைத் தரும், ஆனால் ஆன்மீக பாதையைப் பின்பற்றுவதன் மூலம் ஒருவர் மன அமைதியை அடைய முடியும் என்று அவர் கூறினார். பிரஜாபிதா பிரம்மா குமாரிகள் ஈஸ்வரிய விஷ்வ வித்யாலயா தியானம் மற்றும் ஒழுக்கமான வாழ்க்கை முறை மூலம் ஆன்மீகத்திற்கு வழிவகுக்கிறது என்பதில் மகிழுவதாக அவர் கூறினார்.
அவ்வப்போது சில எதிர்மறை எண்ணங்கள் நம் மனதை தொந்தரவு செய்த போதிலும், சுயபரிசோதனை இல்லாததால், நாம் எதிர்மறை சிந்தனைக்கு இரையாகத் தொடங்குகிறோம் என்று அவர் மேலும் கூறினார். பொறாமை மற்றும் வெறுப்பு உணர்வுகள் நமக்குள் அதிகரிக்கத் தொடங்குகின்றன என்று அவர் கூறினார். எதிர்மறை எண்ணங்களிலிருந்து விடுபட்டு நேர்மறையை நோக்கி நகர்வதே இன்று நம் முன் உள்ள மிகப்பெரிய சவாலாகும் என்று அவர் மேலும் கூறினார். மனிதகுலத்தை விழிப்படையச் செய்வதற்கும், நேர்மறையான திசையில் மக்கள் முன்னேற உதவுவதற்கும் பிரம்மா குமாரிகள் அமைப்பின் முயற்சிகளை அவர் பாராட்டினார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நுண்ணுயிர் எதிர்ப்பை எதிர்கொள்வதற்கான தேசிய செயல் திட்டம் குறித்த பங்குதாரர் பயிலரங்கில் அமைச்சர்கள் திரு ருபாலா, டாக்டர் எல் முருகன் பங்கேற்பு
நுண்ணுயிர் எதிர்ப்பை எதிர்கொள்வதற்கான தேசிய செயல் திட்டம் குறித்த பங்குதாரர் பயிலரங்கை ஐக்கிய நாடுகள் சபையின் உணவு மற்றும் வேளாண் அமைப்புடன் இணைந்து மத்திய கால்நடை பராமரிப்பு மற்றும் பால்வளத் துறை நடத்தியது.
மத்திய மீன்வளம், கால்நடை பராமரிப்பு மற்றும் பால்வளத் துறை அமைச்சர் திரு பர்ஷோத்தம் ருபாலா, மீன்வளம், கால்நடை பராமரிப்பு மற்றும் பால்வளத் துறை இணை அமைச்சர் டாக்டர் எல் முருகன் மற்றும் உயரதிகாரிகள் இதில் பங்கேற்றனர்.
உலக நுண்ணுயிர் எதிர்ப்பை விழிப்புணர்வு வாரம் ஒவ்வொரு ஆண்டும் நவம்பர் 18 முதல் 24 வரை அனுசரிக்கப்படுகிறது. விழிப்புணர்வை ஏற்படுத்துவதையும், நுண்ணுயிர்
எதிர்ப்பை எதிர்கொள்வதையும் இது நோக்கமாகக் கொண்டுள்ளது.
இது தொடர்பான உலகளாவிய செயல் திட்டத்தை உலக சுகாதார நிறுவனம் 2015-ல் தலைமையேற்று உருவாக்கியது. 2017 முதல் 2021 ஆண்டு வரையிலான தேசிய செயல் திட்டத்தை தொடங்கிய முதல் நாடுகளில் இந்தியாவும் ஒன்றாகும். செயல் திட்டத்தின் படி பல நடவடிக்கைகள் பின்னர் மேற்கொள்ளப்பட்டுள்ளன.
"வேகமாக பரவும் நோய்களுக்கு தீர்வு காண வேண்டியதன் அவசியத்தை பெருந்தொற்று வலியுறுத்தியுள்ளது. தரமான மனித சுகாதார அமைப்புகள் மற்றும் முன்முயற்சிகளை உறுதி செய்வதற்கான நமது முயற்சிகளுடன் சுற்றுச்சூழல் நலன் மற்றும் விலங்குகளின் நலன் ஆகியவற்றையும் நாம் கவனிக்க வேண்டும். ஜூனோடிக் நோய் தோன்றுவதற்கு விலங்குகள் முக்கிய காரணமாக இருப்பதால், மாநில, பிராந்திய மற்றும் தேசிய அளவில் ஒட்டுமொத்த விலங்கு சுகாதார உள்கட்டமைப்பு மற்றும் திறனை வலுப்படுத்த ஒருங்கிணைந்த முயற்சிகள் தேவை,” என்று நிகழ்ச்சியின் தொடக்க அமர்வில் உரையாற்றிய திரு ருபாலா கூறினார்.
விழிப்புணர்வை உருவாக்குதல், ஆயுர்வேத நடைமுறைகளுடன் அனைவருக்கும் நல்வாழ்வைக் கடைப்பிடித்தல் மற்றும் ‘ஸ்வச்சதா-சே-பவித்ரதா’ என்ற நோக்கத்துடன் தூய்மையை உறுதிப்படுத்துதல் ஆகிய 3 முக்கிய பகுதிகளின் மீது கவனம் செலுத்த வேண்டும் என்று அவர் தெரிவித்தார்.
மேலும் பேசிய அமைச்சர், “அனைத்து பங்குதாரர்களும் ஒன்றிணைந்து முன்னோக்கிச் செல்லுமாறு கேட்டுக்கொள்கிறேன். சுகாதார கட்டமைப்பை திறம்பட செயல்படுத்துவதற்கு முழு ஆதரவையும் உறுதியளிக்கிறேன்," என்று கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774242
மனித வள மேம்பாட்டு அமைச்சகம்
மொழிச் சான்றிதழ், செல்ஃபி இயக்கத்தை மத்திய கல்வித் துறை தொடங்கியுள்ளது
நாட்டின் கலாச்சார பன்முகத் தன்மை மற்றும் பன்மொழி பயன்பாட்டை ஊக்குவித்து, ஒன்றுபட்ட பாரதம்-வலிமையான பாரதம் என்ற உணர்வை ஏற்படுத்தும் விதமாக, மத்திய கல்வித் துறை, மொழிச் சான்றிதழ் செல்ஃபி இயக்கத்தை தொடங்கியுள்ளது.
மத்திய கல்வித் துறை மற்றும் மை-கவ் இந்தியா ஆகியவை இதற்கென பாஷா சங்கம் என்ற செல்போன் செயலியை உருவாக்கியுள்ளன. இந்த செயலியை பயன்படுத்தி, அட்டவணையிடப்பட்ட 22 இந்திய மொழிகளில் மக்கள் அன்றாடம் பயன்படுத்தும் 100+ வாக்கியங்களை கற்றுக் கொள்ளலாம்.
இந்த முயற்சி மக்கள் இந்திய மொழிகளில் அடிப்படை பேச்சுத் திறன் பெறுவதை உறுதி செய்யும். மொத்தம் 75 லட்சம் மக்கள் இதுபோன்ற அடிப்படை பேச்சுவார்த்தை திறனை அடையச் செய்ய இலக்கு நிர்ணயிக்கப்பட்டுள்ளது.
செல்போன் பயன்படுத்துவோர் தங்களது ஆன்ட்ராய்டு மற்றும் ஐ ஓ எஸ் செல்போன்களில் இந்த செயலியை பதிவிறக்கம் செய்து அதில் 22 இந்திய மொழிகளில் ஏதாவது ஒன்றை தேர்வு செய்து, அனைத்து நிலைகளையும் முடித்து, தேர்வில் பங்கேற்று, சான்றிதழை பெறலாம்.
இந்த சான்றிதழுடன் மக்கள் செல்பி எடுத்து அதனை தங்களது சமூக ஊடக கணக்கு வாயிலாக பாஷா சான்றிதழ் செல்ஃபி என்ற ஹாஸ்டேக்கை பயன்படுத்தி பதிவேற்றம் செய்யலாம். இந்த பாஷா சங்கம் செயலியை தொடங்கி வைத்து பேசிய மத்திய கல்வித் துறை அமைச்சர் திரு தர்மேந்திர பிரதான், இந்திய மொழிகளை ஊக்குவிப்பதற்கான தொலைநோக்கு அம்சம் புதிய தேசிய கல்விக் கொள்கை 2020 –ல் இடம்பெற்றுள்ளது என்றார். பிறமொழிகளை கற்றுக் கொள்வது திறன்மேம்பாடாக கருதப்படும் என்றும் அவர் கூறியுள்ளார்.
https://play.google.com/store/apps/details?id=com.multibhashi.mygov.mygov_app
https://apps.apple.com/in/app/bhasha-sangam/id1580432719
குடியரசுத் துணைத் தலைவர் செயலகம்
குழந்தைகளை பொறுப்புள்ள குடிமக்களாக உருவாக்க வேண்டும்; குடியரசு துணைத் தலைவர்
குழந்தைகளை பொறுப்புள்ள குடிமக்களாக உருவாக்க வேண்டுமென்று குடியரசுத் துணைத் தலைவர் எம்.வெங்கையா நாயுடு கூறியுள்ளார். புதுதில்லியில் சுதந்திரத் தினத்தையொட்டி தனக்கு வாழ்த்துக்கள் தெரிவிக்க வந்திருந்த ஜி.டி.கோயங்கா லா பெத்தித் சிறார் பள்ளியின் குழந்தைகளோடு அவர் கலந்துரையாடினார்.
தாய் தான் குழந்தையின் முதல் ஆசிரியர் என்றும், அவர்களுக்கு தாய், தாய்நாடு, தாய்மொழி பற்றி கற்றுத் தரப்பட வேண்டும் என்றார் குடியரசுத் துணைத் தலைவர். நமது மரபுகள் பற்றியும் செழுமையான கலாச்சார பாரம்பரியம் பற்றியும் அவர்களுக்கு கற்றுத் தர வேண்டும் என்றார் அவர். மேலும் தங்களது தாய்மொழி பற்றிய வலுவான புரிதலோடு அவர்களது கல்வி தொடங்க வேண்டும் என்றும் கூறினார்..
குழந்தைகளை பொறுப்புள்ள குடிமக்களாக மாற்றும் பொறுப்பை ஆசிரியர்கள் ஏற்றுக் கொள்ள வேண்டுமென்று குடியரசுத் துணைத் தலைவர் அறிவுறுத்தினார். குழந்தைகளுக்கு கல்விப் புகட்டுவதன் மூலமாக எதிர்காலத்தை உருவாக்குவதில் ஆசிரியர் முக்கியமான பங்காற்றுவதாக அவர் மேலும் குறிப்பிட்டார். தொழில்நுட்பம் முக்கியம்தான் என்றாலும், குருவுக்கு மாற்றாக கூகுள் இருக்க முடியாது என்றார் அவர்.
(Visitor Counter : 74